מורגן פרימן

מורגן פרימן (באנגלית: Morgan Freeman; נולד ב-1 ביוני 1937) הוא שחקן ובמאי קולנוע אמריקאי זוכה פרס אוסקר, פרס גלובוס הזהב ופרס גילדת שחקני המסך. פרימן נולד בממפיס שבטנסי למשפחה אפרו-אמריקאית. אביו (שעל שמו הוא נקרא) היה ספר ואמו מנקה. בילדותו עברה משפחתו מספר מקומות מגורים, ביניהם גרינווד, מיסיסיפי וגארי, אינדיאנה, עד שהשתקעה לבסוף בשיקגו שבאילינוי. בגיל 12 זכה בתחרות דרמה, ואף הופיע בתוכנית רדיו מקומית בזמן לימודיו בתיכון. עם סיום לימודי התיכון, הוצעה לו מלגת דרמה באוניברסיטה המקומית, אך הוא סירב לה והתגייס לחיל האוויר האמריקני בתור טכנאי מכ"ם. בתחילת שנות ה-60 פרימן גר לבדו בלוס אנג'לס ועבד כפקיד באוניברסיטה המקומית, בניו יורק שם עבד כרקדן, ובסן פרנסיסקו היה חבר במקהלת האופרה. מ-1965 החל להופיע בהצגות קטנות ובמספר הצגות אוף ברודוויי, וב-1968 הופיע בהצגה "הלו, דולי!" בברודוויי. ב-1971 הופיע לראשונה בסרט שלא זכה להצלחה רבה. הגעתו הראשונית לתודעת רבים נזקפת בעיקר להופעותיו בשתי סדרות של רשת PBS: "החברה האלקטרונית" (תוכנית לילדים) ואופרת הסבון "עולם אחר". השתיים צולמו במהלך שנות ה-70. בשנות ה-80 החל לפתח את הקריירה הקולנועית שלו, והופיע בתחילה בסרט ברובייקר לצדו של רוברט רדפורד. בהמשך העשור הופיע במספר סרטים מוכרים, בהם הסרט "עיתונות שחורה" (1987), שעליו היה מועמד לפרס אוסקר לשחקן המשנה הטוב ביותר. שנתיים לאחר מכן הופיע בסרט "הנהג של מיס דייזי" (1989), שעל תפקידו בו היה מועמד לפרס אוסקר לשחקן הטוב ביותר, ובסרט המלחמה גלורי (1989). היה מועמד לאוסקר בשלישית ב-1994 על תפקידו ב"חומות של תקווה". שנה לאחר מכן שיחק בסרט "שבעה חטאים" לצדו של בראד פיט. המשך העשור היה מוצלח עבורו, אך ללא פרסים או מועמדויות עבור אף תפקיד. ב-2003 שיחק בסרט "ברוס הגדול מכולם" ובנוסף קיבל פרס מפעל חיים עבור תרומתו לקולנוע. שנה לאחר מכן זכה בפרס אוסקר לשחקן המשנה על תפקידו בסרט "מיליון דולר בייבי". בשנת 2006 שיחק בדרמה הרומנטית "עד 10 פריטים" לצידה של פאס וגה. ב-2007 שיחק פרימן את אלוהים בסרט הקומדיה, בעל התקציב הגבוה ביותר אי פעם, "מבול של צרות". ב-2008 יצא הסרט "מתים על החיים" (בו כיכב פרימן לצד השחקן ג'ק ניקולסון), שבו שיחק חולה סופני, היוצא להגשים את משאלות ליבו בטרם ילך לעולמו. באותה שנה שיחק גם בסרט "האביר האפל", מסדרת סרטי באטמן. ב-2010 כיכב ואף היה שותף להפקת הסרט "אינוויקטוס", בבימויו של קלינט איסטווד המתאר את חודשי שלטונו הראשונים של נלסון מנדלה בדרום אפריקה. בין השנים 2010 ו-2017 הגיש בערוץ המדע (אנ') תוכנית בשם "דרך חור התולעת" (אנ'). בשנת 2016 שיחק בגרסה מחודשת לדרמה ההיסטורית "בן חור" בבימויו של טימור בקממבטוב ובכיכובם של ג'ק יוסטון, טובי קבל ואיילת זורר. בשנת 2016 הוא כיכב בתוכנית הדוקו "הסיפור של אלוהים" בערוץ נשיונל ג'יאוגרפיק. כמה מצילומיו נערכו, בין השאר, בירושלים. תמונות שהעלה באפריל אותה שנה, לעמוד הפייסבוק שלו תחת התיוג "ירושלים, ישראל", גררו מחאות ואיומים מצד אנטי-ישראליים עקב שיוך עיר הבירה למדינת ישראל, ותמיכה בשיוך מצד פרו-ישראלים. כעבור יממה אחת הוא נכנע ללחץ והסיר את המילה "ישראל" מהתיוג והשאיר רק "ירושלים". ב-2017 זכה בפרס גילדת שחקני המסך על מפעל חיים. במאי 2018 פורסמו נגד פרימן טענות בדבר הטרדה מינית והתנהגות בלתי הולמת כלפי שמונה נשים. פרימן התכחש לדברים ואף דרש התנצלות פומבית מרשת CNN על הדברים. החל מראשית 2019, מככב פרימן בפרסומות של חברת המזגנים "תדיראן".בשנת 2021 השתתף בסרט "שומר הראש ואשתו של המתנקש". ב-29 בספטמבר 2023 יצא הסרט "57 Seconds" בו הוא כיכב לצד ג'וש האצ'רסון. באותה שנה הוא התחיל לקריין בסדרה "החיים על פני האדמה". לפרימן שני ילדים מחוץ לנישואים. הוא נפצע קשה בתאונה ב-2008. "המשכונאי" (1964) "אדם ושמו אדם" (1966) (אנ') "איפה היית כאשר האורות כבו?" (1968) (אנ') "מי אמר שאני לא יכול לרכב על קשת בענן!" (1971) (אנ') "להב" (1973) "ברובייקר" (1980) "עד ראייה" (1981) (אנ') "הארי ובנו" (1984) (אנ') "מטורפים מטורפים המורים" (1984) (אנ') "מארי" (1985) "חברות במבחן (1985) "מקום מנוחה" (1986) - סרט טלוויזיה (אנ') "עיתונות שחורה" (1987) "נקי" (1988) "סמוך עליי" (1989) "ג'וני היפה" (1989) "גלורי" (1989) "הנהג של מיס דייזי" (1989) "מדורת ההבלים" (1990) "רובין הוד: נסיך הגנבים" (1991) "בלתי נסלח" (1992) "כוחו של אחד" (1992) "חומות של תקווה" (1994) "שבעה חטאים" (1995) "התפרצות" (1995) "תגובת שרשרת" (1996) "מול פלנדרס" (1996) "חתום בנשיקה" (1997) "אמיסטאד" (1997) "גשם חזק" (1998) "פגיעה קטלנית" (1998) "מעבר לכל חשד" (2000) "האחות בטי" (2000) "שעת העכביש" (2001) "כל הפחדים כולם" (2002) "זהות שאולה" (2002) "ברוס הגדול מכולם" (2003) "לויטי" (2003) "לוכד החלומות" (2003) "מיליון דולר בייבי" (2004) "נוכלים בגדול" (2004) "אדיסון" (2005) "באטמן מתחיל" (2005) "ללא מחסום" (2005) "חיים בלתי גמורים" (2005) "להרוג את המזל" (2006) "החוזה" (2006) "עד 10 פריטים" (2006) "מבול של צרות" (2007) "נראתה לאחרונה" (2007) "חגיגה של אהבה" (2007) "מתים על החיים" (2007) "האביר האפל" (2008) "מבוקש" (2008) "השוד המתוחכם" (2009) "אינוויקטוס" (2009) "קוד השתיקה" (2009) "העלמה הבודדה" (2009) "אפקט האנושיות" (2009) "Red"‏ (2010) "סיפורו של דולפין" (דיבוב) (2011) "עלייתו של האביר האפל" (2012) "קסם החיים" (2012) "המטרה: הבית הלבן" (2013) "אבדון" (2013) "האשליה (2013) "סוף סוף וגאס" (2013) "סרט לגו" (דיבוב) (2014) "התעלות" (2014) "לוסי" (2014) "ניו יורק סיפור אהבה" (2014) "סיפורו של דולפין 2" (2014) "טד 2" (2015) "מומנטום" (2015) Last Knights"‏ (2015)" "בן חור" (2016) "המטרה: לונדון" (2016) "האשליה 2" (2016) "מתחילים מחדש" (2017) "פורשים בסטייל" (2017) "מפצח האגוזים וארבע הממלכות" (2018) "בריאן בנקס" (2018) "הורד המורעל" (2019) "המטרה: שומר הראש" (2019) "המערב הקרוע"‏ (2020) "שומר הראש ואשתו של המתנקש" (2021) "מגלה את אמריקה 2" (2021) "Vanquish" ‏(2021) "דרך פרדייז" (אנ') (2022) "The Minute You Wake Up Dead" ‏(2022) "הטוב שבך" (2023) "ריטואל לרצח" (2023) "57 Seconds"‏ (2023) Hate to See You Go‏ (TBA) רציחות הילדים באטלנטה (1985) דרך חור התולעת (2017-2010) סולוס (2021) הבריחות הגדולות עם מורגן פרימן (2021) הלביאות: מבצעים מיוחדים (2023) החיים על פני האדמה (2023) - קריין מדיה וקבצים בנושא מורגן פרימן בוויקישיתוף מורגן פרימן, ברשת החברתית פייסבוק מורגן פרימן, ברשת החברתית אקס (טוויטר) מורגן פרימן, ברשת החברתית אינסטגרם מורגן פרימן, במסד הנתונים הקולנועיים IMDb (באנגלית) מורגן פרימן, באתר AllMovie (באנגלית) מורגן פרימן, באתר Rotten Tomatoes (באנגלית) מורגן פרימן, באתר Box Office Mojo (באנגלית) מורגן פרימן, באתר Metacritic (באנגלית) מורגן פרימן, במסד הנתונים הקולנועיים KinoPoisk (ברוסית) מורגן פרימן, באתר MusicBrainz (באנגלית) מורגן פרימן, באתר Discogs (באנגלית) "חומות של תקוה: סרט שניצח את הקלישאות של עצמו": פודקאסט להאזנה של תוכנית הרדיו "פסטיבל כאן", בהגשת דני מוג'ה ויונתן גת דודי כספי, כוכב עליון, באתר ישראל היום, 19 באוגוסט 2016 מורגן פרימן, באתר אנציקלופדיה בריטניקה (באנגלית) השחקן נשבר והוריד את המילה 'ישראל', באתר ערוץ 7, 14 באפריל 2016 אינה טוקר, 8 נשים מאשימות את מורגן פרימן בהטרדה מינית ובהתנהגות בלתי הולמת, באתר ynet, 24 במאי 2018 גיא כהן, השחקן הנודע דורש התנצלות מ-CNN, באתר ערוץ 7, 31 במאי 2018 אורנה יפת, תדיראן מפשירה את מורגן פרימן: תעלה קמפיין שיווקי בהובלתו, באתר כלכליסט, 2 בדצמבר 2018 שרון טל, כמה עלה הקמפיין החדש של תדיראן בכיכובו של מורגן פרימן?, באתר אייס, 14 במאי 2020